কৌলিন্য ফিরছে নেতাজি সুভাষচন্দ্র আন্তর্জাতিক বিমানবন্দরের। বিজনেস ক্লাসের যাত্রী না পেয়ে একসময় এখানে থেকে পাততাড়ি গুটিয়েছিল একাধিক বিমান সংস্থা। একে একে ফিরছে সকলে। টাটার সংস্থা ভিসতারা উড়ান চালুর প্রস্তাব দিয়েছে। লাইনে রয়েছে চার ইউরোপীয় সংস্থাও। এবছর দমদমকে বেস্ট ইমপ্রুভড এয়ারপোর্ট ইন এশিয়ার তকমা দিয়েছে, এয়ারপোর্ট কাউন্সিল ইন্টারন্যাশনাল। নতুন টার্মিনাল চালুর পর যাত্রী সংখ্যা বেড়েছে প্রায় কুড়ি লক্ষ। উদ্বৃত্ত আয় বেড়েছে  আশি কোটি টাকা। যদিও, কাঁটার মতো খচখচ করছে বেহাল নিকাশি ব্যবস্থা।